12. NŪDARBEIBA
Kai var tyvuotīs Dīvam?
1. Voi Dīvs uzklausa vysys lyugšonys?
Dīvs aicynoj cylvākus nu vysom tautom grīztīs pi juo lyugšonuos. (Psalms 65:3.) Tok jis nauzklausa vysys lyugšonys. Pīmāram, jo veirs slikti izatur pret sovu sīvu, Dīvs juo lyugšonys var nauzklauseit. (1. Pītera 3:7.) Dīvs ari nauzklauseja izraelīšu lyugšonys, kod tī turpynuoja dareit ļaunu. Bet, jo cylvāks smogi grākoj i nūžāloj sovu reiceibu, Dīvs ir gotovs uzklauseit pat juo lyugšonys. Vareiba lyugt Dīvu ir cīši lels gūds. Izlosi Jesajas 1:15; 55:7.
2. Kai juolyudz Dīvs?
Lyugšonys ir daļa nu pīlyugsmis, deļtuo ar lyugšonom vajag grīztīs vīneigi pi myusu Radeituoja, Dīva Jehovys. (Mateusa 4:10; 6:9.) Tai, kai asam napiļneigi, mums Dīvs ir juolyudz Jezus vuordā, deļtuo ka Jezus nūmyra par myusu grākim. (Jōņa 14:6.) Jehova gryb, lai mes jū lyugtu nu sirds, a navys saceitu pa nazcik reižu nu golvys īvuiceitys voi prīškā uzraksteitys lyugšonys. Izlosi Mateusa 6:7; Filipīšim 4:6, 7.
Radeituojs dzierd pat tuos lyugšonys, kū mes sokom pi sevis, sovuos dūmuos. (1. Samuēla 1:12, 13.) Dīvs myus aicynoj lyugt jū vysaiduos situacejuos – gon dīnys suokumā, gon beiguos, gon pyrms iesšonys, gon tod, kod asam gryuteibuos. Izlosi Psalmu 55:23; Mateusa 15:36.
3. Deļkuo kristīši saīt kūpā?
Tyvuotīs Dīvam nimoz nav tik vīgli, deļtuo ka dzeivojam storp cylvākim, nu kurim daudzi natic Dīvam i smejās par juo sūlejumu nūdybynuot iz zemis mīru. (2. Timotejam 3: 1, 4; 2. Pītera 3:3, 13.) Deļtuo mums ir vajadzeigs atspaids nu ticeibys bīdrim. Izlosi Ebrejim 10:24, 25.
Draudzeiba ar cylvākim, kas mīļoj Dīvu, mums paleidzēs jam tyvuotīs. Jehovys līcinīku sapuļcēs mes varim sajimt uzmundrynuojumu cyts cyta ticeibā. Izlosi Romīšim 1:11, 12.
4. Kai puordūmys paleidz tyvuotīs Dīvam?
Mes tyvuosimēs Jehovam, jo puordūmuosim, kū asam uzzynuojuši nu juo Rokstim. Puordūmoj juo reiceibu, padūmus i sūlejumus. Puordūmys i lyugšonys paleidz dzili izprast i nūviertēt Dīva mīlesteibu i gudreibu. Izlosi Jozuas 1:8; Psalmu 1:1–3.
Tyvys attīceibys ar Dīvu var byut tik tod, jo mes jam ticim i pasaļaunam iz jū. Bet, lai ticeiba byutu dzeiva, tei vysu laiku ir juostyprynoj. Tū var dareit, jo mes puordūmojam, iz kuo tei bolstuos. Izlosi Mateusa 4:4; Ebrejim 11:1, 6.
5. Kū tys dūd, jo mes tyvojamēs Dīvam?
Jehova guodoj par tim, kas jū mīļoj. Jis gryb tūs aizsorguot nu vysa, kas apdraud jūs ticeibu i var atjimt cereibu iz myužeigu dzeivi. (Psalms 91:1, 2, 7–10.) Jehova myus breidynoj sorguotīs nu taidys reiceibys, kas var īt par ļaunu myusu veseleibai i padareit myus nalaimeigus. Jis myus vuica īt pa vyslobuokū dzeivis ceļu. Izlosi Psalmu 73:27, 28; Jākuba 4:4, 8.
Uzzynuot vairuok
BĪBELIS APVUICEIBYS PROGRAMA
Del̗kuo ir vārts īpazeit Bībeli?
Mil̗jonim cylvāku vysā pasaulī ir atroduši atbil̗dis iz svareiguokajim jautuojumim dzeivē. Voi ari tu gribi uzzynuot, kaidys atbil̗dis dūd Bībele?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn